

***Primer dobre prakse***

***Javni razpis: Pomočnik vzgojitelja sem 2017-2018***

**Namen in cilji programa:** Vse manj mladih oseb z ustrezno izobrazbo za pomočnika vzgojitelja pridobi potrebne vzgojno-izobraževalne izkušnje za pridobitev poklicne kvalifikacije in pristop k strokovnemu izpitu, kar v danih zaostrenih pogojih na trgu dela še zmanjšuje njihovo konkurenčnost.

Zato je namen izvajanja ukrepa »Pomočnik vzgojitelja sem 2017-2018« čimprejšnja in ciljno usmerjena aktivacija mladih oseb na prehodu iz sistema izobraževanja v zaposlitev preko vključenih ustreznih vsebin praktičnega usposabljanja z zagotavljanjem trajnejših učinkov. Cilj javnega razpisa je zaposlitev 240 pomočnikov vzgojiteljev začetnikov, 101 v vzhodni in 139 v zahodni kohezijski regiji, za obdobje petih mesecev. Operacije so namenjene iskalcem prve zaposlitve na področju vzgoje in izobraževanja, pomočnikom vzgojiteljev začetnikom. Začetniki se na projektnem delovnem mestu pomočnika vzgojitelja v zavodih zaposlijo za čas 5 mesecev, po tem obdobju pa bodo v istem zavodu ostali zaposleni še najmanj en mesec. Zaposlitev, omogočena z javnim razpisom, ponuja vstop v poklic in vključuje usposabljanje za pridobitev polne poklicne kvalifikacije, torej tako pridobitev ustreznega obsega ustreznih delovnih izkušenj kot možnost za opravljanje vseh potrebnih aktivnosti za pristop k strokovnemu izpitu na področju vzgoje in izobraževanja.

**Prednostna os:** 8

Spodbujanje zaposlovanja in transnacionalna mobilnost delovne sile

**Prednostna naložba:** 8.2.

Trajnostna vključitev mladih na trg dela (ESS), zlasti tistih, ki niso niti zaposleni niti vključeni v izobraževanje ali usposabljanje, vključno z mladimi, ki jim grozi socialna izključenost, in mladimi iz marginaliziranih skupnosti, tudi prek izvajanja jamstva za mlade

**Specifični cilj:** 8.2.1.

Znižanje brezposelnosti mladih«, ki vključuje ukrepe na trgu dela, katerih rezultat bo zagotovitev mladim brezposelnim čim prejšnjo in kakovostnejšo zaposlitev

**Sklad:** ESS

**Višina sredstev:** 1.680.000,00 EUR

**EU del:** 1.344.000 €

**SLO del:** 336.000 €

**Predvideni rezultati:** V okviru obdobja A in obdobja B je bilo izbranih 158 projektov v skupni vrednosti 1.106.000,00 EUR.

**Trajanje operacije:** V javnem razpisu so predvidena 3 razpisna obdobja (obdobje A, obdobje B in obdobje C) in 3 roki za oddajo vlog. Rok za oddajo vlog za dodelitev sredstev za obdobje C je od 1. 3. 2018 do 3. 4. 2018.